Reasons to Prefer Engineered Timber Floors - SK Floor Sanding
← Type of Wooden Floor
Old Homes and Hardwood Floors. → Herstel van kragstelsel sal 30 dae neem - Solidariteit WêreldSolidariteit Wêreld
Herstel van kragstelsel sal 30 dae neem
Volgens EngineeringNews.com verwag die staatsbeheerde kragvoorsiener Eskom dat dit die kragstelsel tot 30 dae kan neem om van die gevolge van die onlangse nywerheidsaksie te herstel. Laasgenoemde het deurlopende prosesse by die kragstasies onderbreek. Tydens die herstelperiode van 30 dae bly die risiko vir beurtkrag hoog, het Eskom Vrydag gewaarsku.
Volgens Eskom sal die risiko van beurtkrag oor die naweek toeneem aangesien die kragvoorsiener hom daarop toespits om kragstasies aan die werk te kry en reserwes vir die komende week op te bou. Kragvoorsiening is die afgelope week onder druk geplaas weens die stakende werkers by die kragstasies en ʼn paar dade van sabotasie is ook gepleeg.
Vakbonde het egter ingestem om hulp te verleen om werksaamhede te normaliseer en Eskom-spanne is na verskeie terreine gestuur waarvan die meeste nou weer normaal begin funksioneer.
Herstelspanne sal daarop fokus om die kragstelsel te stabiliseer en so gou moontlik na die kragstasie terug te keer. Operasionele prosesse, wat steenkool- en dieselbestuur, kragaansluiting en instandhouding asook omgewingsvereistes en asbestuur insluit, moet weer aan die gang kom en volgens Eskom sal dit addisionele tyd verg.
Die kragvoorsiener het Vrydag verder aangedui dat die verbeterde kragopwekking en operasionele prestasie slegs bereik kan word indien werknemers terugkeer werk toe.
Eskom het huisbewoners en besighede intussen aangemoedig om elektrisiteit spaarsaam te gebruik. Die vraag na elektrisiteit kan verminder word deur warmwatertoestelle asook alle nie-noodsaaklike ligte en elektriese toestelle af te skakel. Lede van die publiek word aangeraai om hul onderskeie beurtkragskedules op Eskom en munisipaliteite se webblaaie na te gaan en dienooreenkomstig te beplan.
Die partye sal op 8 Augustus ʼn formele loonooreenkoms onderteken nadat die vakbonde hul lede geraadpleeg het, soos ooreengekom is tydens die bemiddelingsproses by die Kommissie vir Versoening, Bemiddeling en Arbitrasie, in ʼn poging om die uitgerekte loononderhandelinge te finaliseer en die dispuut by te lê.
Die National Union of Metalworkers of South Africa (NUMSA) het gesê hulle sal die ooreenkoms slegs onderteken indien hul lede tevrede is met die jongste voorstel.
Die vakbond Solidariteit het egter Donderdag gesê dat sy lede die jongste driejaarloonaanbod van Eskom aanvaar het. Solidariteit het ʼn salarisverhoging van 7,5% vir vanjaar en 7% vir volgende jaar en die daaropvolgende jaar aanvaar, plus ʼn inflasiegekoppelde verhoging in die behuisingstoelae en ʼn eenmalige kontantbetaling van R5 000.